**Végzős vizsgajelentkezés 2021/22/1**

**(a 2021/22/1 félévben záróvizsgázó hallgatók számára)**

**-Végzős vizsgaidőszak 2021/22/1**: 2021. november 15 – december 7.

**-Vizsgajelentkezés a Neptun rendszerben**: 2021. november 11.-én 8.00 órától

- Vizsgahirdetéssel kapcsolatban forduljon a tantárgyfelelős oktatókhoz és jelezze számára, hogy végzős hallgató.

- Vizsgára csak abban az esetben lehet jelentkezni, ha a Neptun rendszerben kiírt összes lejárt fizetési határidejű pénzügyi tartozás be van fizetve.

- Gyakorlati jeggyel záruló tárgyakból nem kell (és nem is lehet) a Neptunban vizsgára jelentkezni.

- Bármely tárgyból tett harmadik és további vizsga esetén a vizsgára való jelentkezés előtt IV díjat (*ismételt javítóvizsga* díjat, mely 3000 Ft/vizsga) kell mindenkinek magának a Neptun rendszerben kiírni és befizetni. Ennek a rendszerben való átfutási ideje 2-3 nap, ezt kérjük a vizsgára való jelentkezéseknél figyelembe venni.

- Minden hallgató köteles a kollokviummal záruló tárgyakból a Neptun tanulmányi rendszerben vizsgára jelentkezni. A vizsgára való jelentkezés a vizsgát megelőző munkanap déli 12 óráig, a vizsgáról való lejelentkezés pedig a vizsgát megelőző munkanap 00:00 óráig lehetséges. Ha a hallgató vizsgára való jelentkezését törölte, már csak olyan vizsgaidőpontokra jelentkezhet át, ahol van szabad férőhely. Vizsgahalasztások miatt az oktató nem köteles újabb vizsgaidőpontot megjelölni. Az elektronikus tanulmányi rendszerből készített vizsgalapon nem szereplő hallgatók nem tehetnek érvényes vizsgát.

- Záróvizsgára csak azok a hallgatók bocsáthatók, akik a végzős vizsgaidőszak végéig minden tárgyukat teljesítik, és minden érdemjegyük beírásra kerül a Neptunba. Amennyiben december 7-ig valamely tárgyhoz nem kerül érdemjegy beírásra, kérjük jelezze az illetékes oktatónak.

- A hallgató vizsgáról való távolmaradását betegség esetén három munkanapon belül igazolhatja a Neptun rendszerben beadott kérelemmel, melyhez orvosi igazolást is kérünk mellékelni. Ha nem jelenik meg a vizsgaalkalmon és ezt nem is igazolja, akkor a vizsgajelentkezése nem kerül törlésre. Avizsgáról való igazolatlan távolmaradás díja 4500 Ft/vizsga, mely a vizsgaidőszak után lesz a Neptun tanulmányi rendszerben központilag kiírva.

Felhívjuk a Hallgatók figyelmét a Tanulmányi és Vizsgaszabályzat 3. § (10) bekezdésére, valamint a Kari melléklet 3. § (3) bekezdésére, melynek értelmében: „Annak az államilag támogatott hallgatónak, aki a 3.§ (9) bekezdésében szereplő feltételeket nem teljesíti, vagy egy tárgy kreditjét három tantárgyfelvétel, vagy összesen hat vizsga után sem szerzi meg, a hallgatói jogviszonyát a rektor által átruházott jogkörében a dékán megszünteti, illetve a hallgató saját kérésére tanulmányait költségtérítéses képzésben folytathatja…”

„Az állami (rész) ösztöndíjas hallgató hallgatói jogviszonyát a rektor által átruházott jogkörében a dékán megszünteti, illetve a hallgató kérelmére tanulmányait önköltséges képzésben folytathatja, amennyiben egy tárgy kreditjét három tárgyfelvétel után sem szerzi meg. A tanulmányait első évfolyamon 2012 szeptemberében megkezdő – majd ezt követően felmenő rendszerben – állami ösztöndíjas, részösztöndíjas, önköltséges hallgató hallgatói jogviszonyát a rektor által átruházott jogkörében a dékán megszünteti, ha – finanszírozási formától függetlenül - egy tárgy kreditjét összesen hat vizsga után sem szerzi meg.” „Azok a költségtérítéses hallgatók, akik tanulmányaikat 2012 szeptembere előtt kezdték, egy tantárgyat legfeljebb 6 alkalommal vehetnek fel, illetve egy tantárgyból legfeljebb 12 vizsgát tehetnek. Azok az önköltséges hallgatók, akik tanulmányaikat 2012 szeptemberét követően kezdték meg, egy tantárgyat legfeljebb 6 alkalommal vehetnek fel, illetve egy tantárgyból legfeljebb 6 vizsgát tehetnek. Ezen túlmenően számukra további tantárgyfelvételi, illetve vizsgalehetőség semmilyen indokkal nem adható. Aki a megadott keretszámot túllépi, a hallgatói jogviszonyát meg kell szüntetni.”

-A Neptun rendszerben felvett, de nem teljesített kreditek után a féléves vizsgaidőszak lezárását követően kreditbüntetést kell fizetni, melynek összege 1700 FT/kredit (A büntetés központilag lesz kiírva a DE HTJSZ 3. számú mellékletében foglaltak szerint:”egy félévben legfeljebb 12 kredit után szedhető be, a 20/2017. (IV. 27.) sz. szenátusi határozat szerint, hatályos 2017. szeptember 1-től.”)

Felhívjuk a hallgatók figyelmét a TVSZ **átsorolással** és tanulmányi okból történő **hallgatói jogviszony megszüntetéssel** kapcsolatos rendelkezéseire:

3. § (9), (10), (11), (12), (12/a). Kérjük, hogy ezen bekezdések mellett, saját tanulmányi előmenetelük érdekében figyelmesen olvassák el az egész Tanulmányi és Vizsgaszabályzatot (<https://unideb.hu/hu/szabalyzatok>).

*2021.11.03. DE GTK Tanulmányi Osztály*